Партизански отряд „Дунав“
Партизански отряд „Дунав“ е подразделение на Единадесета Плевенска въстаническа оперативна зона на НОВА по време на партизанското движение в България (1941-1944). Действа в района северно и североизточно от Плевен до река Дунав.

Партизански отряд „Дунав“ води началото си от Махленската чета създадена в края на 1943 г. През май 1944 г. прераства в отряд „Дунав“. Действа в района с. Махалата - с. Долни Луковит - с. Староселци - с. Горни Дъбник - с.Тръстеник. Командир на отряда е Цвятко Георгиев.

На 14 юни 1944 г. съвместно с част от Партизански отряд „Васил Левски“ (Плевен) овладява с. Махалата и разгромява евакуирания тук централен щаб на Бранник. В периода от юни до август 1944 г. провежда и акции в селата Пордим и Обнова. Съвместно с част от Партизански отряд „Васил Левски“ (Плевен) и Партизански отряд „Христо Кърпачев“ атакува на 19 юни 1944 г. с. Беглеж. В ожесточена престрелка тук загива командира на отряда Цвятко Георгиев, командира на Партизански отряд „Васил Левски“ (Плевен) Въло Йончев и началник-щаба на Единадесета Плевенска въстаническа оперативна зона Стоян Едрев.

В дните преди и на 9 септември 1944 г. завзема с. Писарово, с. Горни Дъбник, с. Староселци, с. Пелишат, с. Вълчи трън, с. Пордим, с. Борислав, с. Одърне, с. Обнова, с. Гривица, с. Подем, с. Злокучене, с. Комарево и установява властта на ОФ.

Източници 

Отряди на НОВА
 
Пордим
Обекти, наречени на Дунав
Основани в България през 1943 година